BlackKakapo/recipes-ro huggingface dataset:
Prajitura Tavalita sau Lamington 

Ingrediente:
● Oua - 3 buc 
● Zahar - 200 g 
● Faina alba - 125 g 
● Amidon - 60 g 
● Praf de copt - 1 lingura 
● Unt - 165 g 
● Apa clocotita - 3 linguri 
● Lapte - 300 ml 
● Ciocolata neagra/amaruie - 140 g 
● Fulgi de nuca de cocos - 200 g 
● Gem - 100 g  (de preferat sa fie din capsuni, dar este optional)

Mod de preparare:
1. Mai intai recomand sa pregatiti compozitia de faina:
- intr-un bol amestecati faina cu amidonul si praful de copt.
2. Acum puneti intr-un alt bol 3 oua si 125g de zahar.
3. Bateti bine compozitia cu mixerul clasic de mana, pana se face spuma alba.
4. Topiti intr-un bol mic 15g de unt, adaugati peste el 3 linguri de apa clocotita fierbinte.
5. Apoi repede adaugati in compozitia de oua spuma si mai amestecati putin.
6. La final puneti amestecul de faina si il incorporati atent cu o spatula sau lingura.
7. Aluatul trebuie sa fie fara cocoloase si sa curga usor de pe spatula.
8. Turnati-l intr-o tava asternuta cu hartie de copt si intindeti uniform.
Recomand sa luati pentru reteta o tava patrata sau dreptunghiulara - ca sa aveti mai putine resturi la final, si toate prajiturile sa fie patrate. La mine tava are 23x23cm, deci e destul de mica.
9. Coaceti acest pandispan in cuptorul preincalzit la 180 de grade, timp de 30-40 de minute, pana este uniform rumenit si are mijlocul ferm.
10. Dupa coacere lasati pandispanul in tava sa se raceasca timp de 2-3 ore, apoi il scoateti de acolo.
11. Taiati-l in cuburi de aproximativ 3x3cm, dupa preferinta, daca vreti prajituricele mai mari sau mai mici.
12. Acum optional puteti taia fiecare cub in jumatate si sa-l ungeti cu gem de capsuni.
Puteti sari acest pas, daca nu aveti timp, dar recomand sa incercati totusi vreodata.
13. Eu am facut aproape toata prajiturile cu gem, dar am lasat cateva si fara.
Au fost bune si cele simple, dar prajiturile tavalite cu gem de capsuni au fost exceptional de bune.
Daca nu aveti gem de capsuni, puteti folosi oricare altul preferati si aveti la indemana.
14. Pregatiti glazura de ciocolata:
- Puneti intr-o cratita 300ml de lapte, 75g de zahar si 150g de unt si lasati pe foc pana incepe sa fiarba.
15. - Luati imediat de pe aragaz si adaugati ciocolata rupta bucatele. Lasati-o asa timp de 5 minute, fara sa amestecati.
16. - Acum amestecati bine glazura cu un tel, pana se dizolva complet ciocolata.
17. Infigeti cutitul in fiecare cub de prajitura si il treceti prin glazura pregatita mai sus.
18. Apoi il treceti prin fulgii de cocos si tavaliti bine pe acolo, ca doar e prajitura Tavalita :)
19. Apoi le mutati pe un platou sau tava asternuta cu hartie de copt.
Cand formati toate prajiturile, acoperiti tava cu o folie de plastic si lasati la frigider minim 1-2 ore inainte de servire.
20. Foarte delicioasa, simpla si frumoasa aceasta prajitura Tavalita, recomand!
Pofta Buna!
Cartofi crocanti la cuptor 

Ingrediente:
● Cartofi - 1 kg  (mai bine luati cartofi roz, au mai putin amidon si se comporta mai bine la cuptor)
● Faina de malai - 4 linguri  (din aia pt mamaliga)
● Ulei de floarea soarelui - 4 linguri 
● Sare - 0.5 lingurite 
● Boia de ardei rosu dulce - 1 lingurita 
● Usturoi granulat(praf) - 0.25 lingurite  (adica un varf de lingurita, optional puteti adauga curry sau amestec mexican de condimente)

Mod de preparare:
1. Spalati bine cartofii cu o perie de bucatarie. Se vor coace cu tot cu coaja, este si mai simplu si mai sanatos (datorita multor vitamine care se contin in ea).
2. Intr-o farfurie amestecati faina de porumb cu sarea si mirodeniile.
3. Cartofii se taie felii in 4 sau in 6, in functie de marimea cartofului.
4. Puneti cartofii intr-o farfurie mai mare, adaugati uleuil si amestecati bine cu mainile - in asa fel ca fiecare bucatica de cartof sa fie acoperita cu ulei.
5. Adaugati amestecul de malai peste cartofi si ii scuturati bine -  toti cartofii trebuie sa fie cu o crusta de malai pe ei.
6. Acoperiti o tava de cuptor cu hartie pergament si aranjati toti cartofii cu coaja in jos pe tava.
7. Puneti tava la cuptor, aproximativ la 250 C timp de 45 de min - 1 ora. La mine cuptorull este din ala fara temperatura, am pus la o treapta mai mare de caldura, peste 30 de min i-am testat cu un cutit. Daca incepe sa intre usor cutitul in ei  - cam in 15 min ii scoateti. Daca mai sunt tari, mariti temepratura cuptorului.
Cel mai bine este sa-i serviti calzi, chiar dupa ce ii scoateti din cuptor -  dar au fost foarte buni si incalziti la microunde.
Pofta Buna!
Ciocolata calda de casa, densa si cremoasa 

Ingrediente:
● Ciocolata neagra/amaruie - 50 g  (alegeti ciocolata de 70-80% pentru un gust mai intens)
● Smantana dulce pentru gatit -25-32% - 300 ml  (in varianta de post/vegana puteti inlocui cu lapte de cocos)
● Cacao pudra - 2 linguri 
● Zahar brut - 3 linguri  (eu am folosit xylitol si stevie - deci indulciti cu orice preferati)
● Sare - 0.25 lingurite 
● Scortisoara macinata - 0.5 lingurite  (optional si alte arome dupa preferinte - vanilie, rom, etc.)
● Apa - 300 ml  (puteti inlocui cu lapte simplu sau vegan)

Mod de preparare:
1. Intr-un bol mic amestecati bine 2 linguri de cacao cu 2-3 linguri de indulcitor/zahar, sarea si scortisoara(daca preferati).
2. Adaugati treptat 300ml de apa rece, amestecati atent cu un tel pana se dizolva bine toate ingredientele si nu sunt cocoloase in compozitie.
O puteti amesteca si cu lingura, dar s-ar putea sa aveti multe cocoloase - deci sa aveti un tel la gospodarie :)
3. Turnati aceasta compozitie de cacao intr-o cratita mica.
4. Adaugati smantana dulce si amestecati bine.
5. Puneti cratita pe foc si o lasati pana incepe sa fiarba, periodic mai amestecati in ea si aveti grija ca aceasta compozitie face spuma si fuge la fierbere.
6. Deci imediat cum incepe sa fiarba, o luati de pe foc, adaugati 50g de ciocolata neagra si o lasati 5 minute fara sa amestecati.
7. In acest timp ciocolata se inmoaie si o puteti deja amesteca si incorpora cu telul, pana observati ca s-a dizolvat complet.
8. Acum recomand sa o gustati si reglati dupa gust si textura:
- daca o vreti mai putin densa, adica mai lichida, adaugati putina apa fierbinte sau lapte fiert;
- daca invers, o vreti mai densa, mai puneti 10-15g de ciocolata neagra si o incorporati;
- reglati de dulce - diverse marci de ciocolata neagra sunt indulcite diferit, deci o faceti dupa gustul dvs;
- reglati aromele - eu sunt minimalista, pun vanilie si ocazional putina scortisoara - restul trebuie sa fie aroma de ciocolata!
9. O puteti servi imediat, are temperatura perfecta acum - nici prea fierbinte, nici rece.
Dar merge bine si reincalzita mai tarziu(eventual cu putina adaugire de lapte/apa), o puteti pastra si la frigider pana a 2-a zi.
Pofta Buna!
Gnocchi cu sos de rosii in stil italian 

Ingrediente:
● Sos de rosii pentru paste si pizza - 800 ml  (vedeti link-ul spre reteta in pasul 1)
● Gnocchi de casa - 600 g  (link-ul spre reteta il gasiti in pasul 2)
● Parmezan ras - 4 linguri 

Mod de preparare:
1. In primul rand va recomand sa puneti la fiert sosul de rosii Marinara - ca sa fie gustos trebuie sa-l fierbeti in voie si doar sa-l mentineti cald pana sunt gata modelati gnocchi.
2. Modelati si formati gnocchi conform retetei de pe site - Gnocchi de casa.
Va spuneam ca se pot congela foarte bine, in acest caz nu trebuie decongelati din timp.
3. Puneti la fiert o oala mare cu apa si sare.
Cand incepe sa fiarba adaugati gnocchi si-i lasati pana incep sa se ridice deasupra.
4. Cu o spumiera scoateti gnocchi fierti din oala cu apa si-i mutati in cratita cu sosul de rosii fierbinte.
5. Amestecati atent, chiar mai bine daca mai mult scuturati oala, fiindca gnocchi sunt foarte fragezi cat sunt fierbinti si sa nu-i faceti piure.
6. Serviti imediat cu putin parmesan ras deasupra, daca va place.
Pofta Buna!
Ciorba de dovlecei cu perisoare 

Ingrediente:
● Tacam de pui - 1 buc  (eu am pus cateva bucati de pui care le aveam prin frigider, pentru a face supa mai gustoasa - puteti si fara ele)
● Ceapa alba - 2 buc 
● Rosii - 1 buc  (puteti pune aici si 1 ardei, 1 radacina de patrunjel,morcov,telina - daca aveti)
● Dovlecei - 1 buc  (1 mai mare sau 2 mai mici)
● Carne de pui - 300 g  (pentru perisoare - aici am pus de curcan)
● Ulei de floarea soarelui - 2 linguri 
● Frunza de dafin - 2 buc 
● Bors acru - 300 ml  (puneti dupa gust, la cat de acru va place)
● Sare - 1 lingura  (la fel reglati dupa gust)
● Oua - 1 buc 
● Patrunjel verde - 2 linguri  (+piper macinat pentru perisoare)

Mod de preparare:
1. Prima chestie pe care v-o recomand este sa faceti baza de supa - ciorba iese mult mai gustoasa si completa.
Deci intr-o cratita puneti tacamurile de pui(ceva mai cu os - labe, aripi, spate - ale mele erau de la tzara) - adaugati aproximativ 2-3 litri de apa, ca sa le acopere bine. Puneti pe foc, cand da in clocot luati spuma si adaugati legumele - aici am pus 1 ceapa intreaga si o rosie taiata marunt(daca aveti puteti pune si 1 ardei, morcov, radacina de patrunjel - toate intregi).
Mai adaugati frunza de dafin, uleiul si faceti focul mic, sa fiarba la foc incet aproximativ 1 ora.
2. Cat timp fierbe ciorba pregatim perisoarele.
Carnea de curcan am tocat-o impreuna cu o jumatae de ceapa - am adaugati in ea 1 ou, sare, piper si putin patrunjel tocat. Se amesteca bine cu mainile.
3. Modelati bilute cu mainile si le aranjati pe o farfurie sau fund - sa le aveti gata pana fierb tacamurile de pui.
4. Dupa ce au fiert oasele si legumele, le scoateti din supa - pe toate, asta va fi baza de supa, aromata si gustoasa.
5. Adaugati dovleceii taiati cubulete si perisoarele, cand incepe sa fiarba faceti focul mic si lasati 30 minute sa fiarba incet.
6. Turnati borsul, adaugati sarea dupa gust - lasati sa fiarba 2 minute.
Daca nu puneti bors, va fi o supa, la fel de delicioasa.
7. Si la urma adaugati o jumatatea de ceapa cruda taiata marunt si patrunjle tocat.
Opriti focul imediat dupa ce a dat intr-un clocot, nu lasati sa fiarba.
Acoperiti si lasati 15 minute sa se patrunda ciorba.
8. Noi am servit-o cu iaurt, puteti pune smantana - dar si fara ele este foarte gustoasa.
Pofta Buna!
Salata de verdeturi cu ton 

Ingrediente:
● Verdeturi pentru salata - 300 g  (cam un bol mediu de frunze - salata verde, leurda, loboda, spanac, ridichi, ceapa verde, etc)
● Ton la conserva - 160 g  (de obicei folosesc ton in ulei - si nu mai pun alt ulei in salata)
● Lamaie - 0.5 buc  (sucul de la ea)
● Sare,piper - 0.5 lingurite  (dupa gust - mai adaug si ierburi de Provence, cand le am.)

Mod de preparare:
1. Toate frunzele se spala, se scurg de apa si se taie/rup intr-un bol de salata. Aveti grija sa fie loc de amestecat in el, deci alegeti un bol mai mare.
2. Adaugati tonul din conserva cu tot cu ulei - un pic il maruntiti cu furculita.
3. Adaugati lamaie, sare, piper si amestecati bine.
4. Si cam atat, o serviti ca atare sau la o mancare de cartofi, orez, hrisca - orice va place.
Pofta Buna!
Stir-fry de pui cu legume Reteta  

Ingrediente:
● Piept de pui - 0.5 buc 
● Ulei de floarea soarelui - 50 ml  (sau ulei de susan)
● Ciuperci - 4 buc 
● Ardei gras - 1 buc 
● Morcovi - 1 buc 
● Broccoli - 200 g  (sau conopida)
● Fasole galbena pastai - 4 buc  (optional)
● Usturoi (catei) - 2 buc 
● Ghimbir ras - 1 lingurita 
● Sos de soia - 3 linguri 
● Oyster sauce - 3 linguri  (optional, daca aveti)
● Apa - 3 linguri  (daca folositi Oyster Sauce, apa este ca sa-l dizolvam putin)

Mod de preparare:
1. La orice fel de stir-fry este important sa pregatim toate legumele si ingredientele din timp, pentru ca procesul de gatire este rapid si sa nu va agitati atunci degeaba.
Deci, eu am inceput cu legumele - le-am spalat/curatat, ciupercile le-am taiat in sferturi.
2. Ardeii i-am taiat fideluta mai groasa, morcovii rondele subtiri, dar se pot taia si ei la fel ca si ardeii.
3. Broccoli sau conopida se taie buchetele mici, le puteti inlocui si cu bucatele de varza simpla.
Fasolea pastai o rupeti in 2-3 bucati.
4. Usturoiul se piseaza sau se toaca marunt, ghimbirul recomand sa-l treceti prin razatoarea fina.
5. Si pieptul de pui se taie feliute subtiri.
6. Aici am cele 2 sosuri - de soia si de stridii, plus apa.
7. Le amestecati bine toate 3.
Daca nu aveti Oyster Sauce folositi doar Sos de Soia, fara apa.
8. Alt aspect important, ar fi bine sa folositi o tigaie wok, eu am avut-o pe cea de la Tupperware din gama ChefSeries.
Daca nu aveti wok, merge folosita orice tigaie mare cu care sunteti obisnuiti acasa.
9. Incingeti tigaia foarte bine, eu de obicei o testes stropind putina apa in ea. 
Tigaia este incinsa bine daca apa se face repede in niste bilute mici(danseaza si sar in tigaie:) si se evapora imediat.
10. Punem uleiul, puteti folosi ulei simplu, de floarea soarelui sau ulei de susan, sa fie gustul cat mai autentic chinezesc.
11. Imediat puneti pieptul de pui in tigaie si il caliti pana se rumeneste usor, nu uitati sa-l mai amestecati periodic.
12. Cand este gata il scoateti repede din tigaie si mutati intr-o farfurie.
13. In tigaie adaugati acum legumele pregatite, le caliti 2-3 minute amestecand periodic in ele.
14. Apoi adaugati usturoiul si ghimbirul, amestecati si caliti jumatate de minut.
15. Puneti pieptul de pui inapoi in tigaie.
16. Turnati sosul si amestecati bine, mai caliti jumate de minut.
17. Acum stir-fry-ul este gata, deasupra puteti presara putina ceapa verde tocata, eu nu am avut.
Se serveste IMEDIAT, altfel legumele se vor face prea moi si nu vor mai avea acelasi gust si farmec.
18. Noi am adaugati si niste taietei de ou chinezesti in ele, a fost si mai bun, dar este optional.
Pofta Buna!
Cozonac de post Tupperware 

Ingrediente:
● Fanta - 250 ml 
● Zahar - 6 linguri  (3 pentru aluat si 3 pt umplutura)
● Ulei de floarea soarelui - 5 linguri 
● Drojdie proaspata - 50 g  (eu am pus Budafok la 50g, puteti sa incercati si Pakmaya de 25g)
● Faina alba calitate superioara - 500 g 
● Sare - 0.5 lingurite 
● Arome - 2 linguri  (eu am pus esenta de portocale si vanilie)
● Nuci macinate - 100 g 
● Mac - 2 linguri 
● Cacao pudra - 2 linguri 
● Miere - 2 linguri 

Mod de preparare:
1. Fanta se aduce la punctul de fierbere.
2. O luati de pe foc si turnati intr-un bol, perfect este cel de la Tupperware bineinteles.
Adaugati aromele si 3 linguri de zahar, amestecati bine pana se dizolva zaharul.
3. Apoi urmeaza 5 linguri de ulei, sarea si aici as recomanda sa lasati putin amestecul sa se racoreasca, altfel opariti droijdiile si nu va creste aluatul.
4. Urmeaza drojdia, amestecati bine pana se dizolva.
5. Si faina - se aduna aluatul cu o spatula si ar cam trebui sa terminati aici daca faceti cu vasul Tupperware. Puneti capacul pe vas si lasati sa sara de 3 ori, adunand putin aluatul cu paleta.
6. Eu am fost mai "gospodina" si am bagat putin mana in el, l-am mai nivelat 3-5 minute pe masa apoi l-am lasat la dospit sub prosop.
7. Se lasa la crescut, l-am mai framantat dupa ce a crescut prima data(puneti niste ulei pe maini si se lucreaza f.bine aluatul) - si l-am mai lasat o tura sa creasca.
8. Am impartit aluatul in 2 bile, le-am lasat la odihnit 5 minute.
9. In acest timp am pregatit umplutura - am macinat putin nucile si macul, am adaugat cacao.
10. Apoi 3 lg de zahar - amestecatti.
11. Si 2 linguri de miere pentru a lega compozitia - toate amestecate si va iese o umplutura de nota 10.
12. Se intinde prima bila de aluat, se pune umplutura si se ruleaza.
13. La fel faceti si cu a 2-a bila, ambele rulouri se impletesc formand cozonacul.
14. Se pune aluatul la dospit in tava asternuta cu hartie de copt sau tava de silicon.
15. Il lasati pana creste cam de 2 ori si il puneti la cuptor, la 180 de grade pentru 45 de minute. Daca se rumeneste prea repede puneti o foile de aluminiu deasupra.
16. Se lasa la racorit pus putin pe o parte si usor scos din tava.
17. Este perfect sa-l taiati cand s-a racit complet, dupa 3-5 ore, dar la o pofta merge si cald :)
Pofta Buna!
PS. Am promis ca daca pun retete din retetetarul Tupperware voi pune si date de contact la reprezentantul cu care colaborez, deci: Toate produsele in care si cu care s-a gatit Tupperware - pentru detalii si comenzi un mail la [email protected], 0723590128 - Elena
Salata Alba 

Ingrediente:
● Carne de pui - 300 g  (Preferabil piept de pui)
● Ciuperci conservate - 250 g  (O cutie de ciuperci)
● Oua - 4 buc 
● Cascaval clasic - 200 g 
● Ceapa alba - 1 buc 
● Usturoi - 4 buc 
● Maioneza - 300 g 

Mod de preparare:
1. Pregatim ingredientele pentru salata - Fierbeti carnea o jumatate de ora si ouale sa fie tari.
Curatati o ceapa si usturoiul.
2. Caliti putin ceapa si adaugati ciupercile conservate, scurse de apa - mai caliti la foc mediu 5 min.
Adaugati putina sare si piper, dupa gust.
3. Pe o farfurie plata aranjati straturile de salata. Primul strat va fi carnea fiarta maruntita bine.
4. Pisati usturoiul si il distribuiti uniform peste carnea fiarta.
5. Ungeti cu maioneza stratul de carne si usturoi.
6. Apoi distribuiti uniform stratul de ciuperci cu ceapa, ungeti cu maioneza.
7. Peste ciuperci dati prin razatoare albusul de ou fiert, distribuiti uniform si ungeti cu maioneza.
8. Ultimul strat va fi cascavalul ras, il dat i prin razatoare uniform pe toata suprafata salatei.
Pofta Buna!
Mancare de mazare cu carne 

Ingrediente:
● Carne de vita/manzat - 500 g  (eu am pus carne de vitel)
● Mazare verde congelata - 1 kg 
● Ceapa alba - 1 buc 
● Morcovi - 1 buc 
● Pasta de tomate - 1 lingura 
● Ulei de floarea soarelui - 50 ml 
● Sare,piper - 1 lingurita  (puneti dupa gust)
● Boia de ardei rosu dulce - 1 lingurita 

Mod de preparare:
1. Carnea se spala si se taie bucati medii, cubulete cam de 1.5cm.
Intr-o cratita sau tuci incingeti uleiul, adaugati carnea si o caliti pana se rumeneste usor.
2. Apoi se adauga ceapa si morcovul taiate cubulete. Amestecati si caliti inca 5 minute.
3. Adaugati pasta de tomate, amestecati si mai lasati 2 minute.
4. Acum merge mazare congelata, o lasati vreo 5-6 minute la foc mic sa se decongeleze (adaugati putina apa sa fiarba acolo si se va decongela mai repede).
5. Cand s-a decongelat complet, adaugati apa cat sa acopere toata mancarea, cand incepe sa fiarba faceti focul mic si lasati atat timp cat sa fie gata carnea. Eu o las minim o ora indiferent de ce fel de carne pun, va avea un gust mai bun si mai complet.
6. Dupa ce s-a facut carnea si a fiert bine mazarea, adaugati sare, piper si boia de ardei dulce/iute dupa gust.
Stiu ca multi aveti tendinta sa puneti multe mirodenii, dar aveti grija sa nu exagerati - puneti maixim 2-3 arome.
7. Optional, daca vreti o consistenta mai de sos la mancare puteti sa faceti un fel de amestec de faina cu apa si cu el veti avea un sos mai bun.
Deci, puneti 1 lingura de faina la 100ml de apa - amestecati bine cu un tel.
8. Adaugati acest amestec la mancare si amestecati bine. Observati ca imediat isi va schimba textura, devine putin mai gros sosul.
Eu pun acest amestec optional, daca fierbe mai mult, mazarea isi formeaza singura un sos bun si gros - daca vreti s-o ajutati, turnati putina faina cu apa.
Lasati mancarea sa fiarba si gata, stingeti focul.
9. Serviti mancarea calda, si daca carnea nu este grasa chiar si rece.
In varianta vegetariana si de post (sau ca o garnitura) omiteti pasul cu carne - deci caliti ceapa si morcovul si mai departe mergeti la fel.
Pofta Buna!
Gem de capsuni 

Ingrediente:
● Capsuni - 1 kg 
● Zahar - 1.2 kg 
● Sare de lamaie - 0.5 lingurite  (optional)

Mod de preparare:
1. Capsunile spalate si curatate le puneti intr-un bol mai mare, peste ele turnati zaharul.
2. Cu mainile frecati bine, le lasati apoi jumate de ora pana se mai dizolva zaharul.
3. In acest timp spalati borcanele si le uscati bine - eu le-am pus in cuptor la 100 grade pentru 15-20 minute.
4. Acum ne apucam de partea cea mai specifica a retetei:
- Masurati cam 1 pahar din masa de capsuni cu zahar.
5. - Si il turnati intr-o cratita de aproximativ 700ml - 1 litru - cam cat un ibric.
Puneti pe foc si amestecati periodic.
6. - Cand incepe sa fiarba faceti focul mai mediu si tot amestecand periodic lasati cam 5-7 minute.
7. - Dupa acest timp observati ca gemul se ingroasa putin, se evapora lichidul in plus si arata ceva mai caramelizat.
Faceti focul mic si mai lasati 1 minut.
8. - Dupa ce faceti focul f.mic spuma va mai scadea si este gata de turnat in borcan.
9. Faceti testul cu picatura de gem turnata pe o farfurie curata - in dreapta gemul este gata, in stanga - mai trebuie sa fiarba 2-3 minute.
10. Pe fundul borcanului puneti cateva cristale de sare de lamaie, ca un conservant - eu as incerca pe viitor sa nu pun, mi se pare destul de dulce gemul ca sa tina si fara ea.
11. Turnati prima partida de gem, preparata mai sus - bineinteles ca borcanul nu se va umple - puneti capacul si tot completati cu inca 1-2 ture de gem pana se umple si atunci sigilati.
12. Continuati sa fierbeti gemul in portii mici de 1 pahar pana terminati toate capsunile.
Desi poate vi se pare migalos, rezultatul este atat de fenomenal ca isi merita toata rabdarea si efortul.
Puteti fierbe in 2 cratite simultan dupa ce ati inteles/testat procedura.
Ideea este ca gemul se caramelizeaza mult mai bine atunci cand este fiert in portii mici si repede - nu pierde din arome si culoare.
13. Cand este cald, este putin mai lichid, ca o dulceata - dar dupa ce se raceste devine ca o marmelada groasa si densa - o minune!
Poza cred ca este destul de reprezentativa, pacat ca nu puteti gusta din ea :)
Pofta Buna!
Prajitura "Alba ca Zapada" 

Ingrediente:
● Smantana - 200 g  (smantana simpla fermentata)
● Praf de copt - 2 lingurite 
● Oua - 2 buc 
● Unt - 3 linguri  (pentru aluat - sa fie topit si racorit)
● Zahar - 200 g 
● Faina alba - 500 g  (+7 linguri pentru crema)
● Lapte - 1 l 
● Unt - 200 g  (unt moale, la temperatura camerei - pentru crema)
● Zahar pudra - 150 g 
● Lamaie - 1 buc  (puteti pune si 2, dupa gust)
● Ulei de floarea soarelui - 2 linguri 

Mod de preparare:
1. Preparati aluatul conform cu pasiii 1-7 de la Reteta de Tort Smetannik.
2. Se imparte in 3 bucati egale si formati din ele niste bile de aluat.
3. Taiati 3 bucati de hartie de copt - exact dupa dimensiunea tavii de cuptor.
Presarati pe hartie putina faina si intindeti fiecare bila de aluat direct pe hartia de copt - o intindeti atent cu facaletul asa ca sa vina perfect pana aproape de margini - cam 1 cm lasati pentru borduri.
4. Trageti de hartie si mutati foaia in tava de cuptor. Metoda cu hartia de copt va scuteste de multe chinuri cu intinderea aluatului, asa ca recomand.
La fel faceti si celelalte 2 foi - cat timp se coace una din ele, o pregatiti pe urmatoarea.
5. Se coc la cuptor preincalzit la 200 grade timp de aproximativ 10 minute - sau pana incep sa se rumeneasca usor marginile.
6. La fel se coc toate 3 foile, lasati sa se racoreasca.
7. Acum putem sa ne apucam de crema.
Dizolvati cele 7 linguri de faina cu aproximativ 1 pahar de lapte, amestecati bine sa nu fie cocoloase.
8. Restul de lapte se pune la fiert, cand incepe sa fiarba faceti focul mic si adaugati atent laptele cu faina, de la pasul anterior.
Amestecati continuu cu telul sa nu fie cocoloase. Lasati cam 10 minute la fiert, pana se ingroasa.
Puneti la o parte acest amestec de lapte cu faina, sa se raceasca complet(chiar ar fi bine sa-l faceti inainte sa va apucati de copt foile).
9. Untul se bate bine cu zaharul pudra si coaja rasa de la o lamaie.
Apoi adaugati cate 1-2 linguri din crema de lapte cu faina, treptat - bateti bine crema dupa fiecare repriza.
10. Dupa ce incorporati toata crema adaugati zeama de lamaie.
La mine parca avea tendinta sa se taie putin crema de la sucul de lamaie, asa ca nu am insistat s-o amestec prea mult.
11. Impartiti crema ochiometric cam in 2 cantitati, ungeti foile - foaie1+crema+foaie2+crema+foaie3 - dar puteti lasa 3-4 linguri pentru ornare deasupra. 
Prajitura se poate orna deasupra simplu cu zahar pudra sau unge cu cateva linguri de crema si presarat nuca de cocos.
12. Lasati-o sa se patrunda bine la rece, peste noapte este cel mai bine(acoperita cu folie de plastic).
Portionati si savurati:)
Pofta Buna!